Tarybos sprendimas
2003 m. gegužės 8 d.
dėl Europos bendrijos ir Kroatijos Respublikos susitarimo pasikeičiant raštais dėl ekologinių taškų sistemos, taikytinos Kroatijos tranzito vežimui per Austriją, pasirašymo Bendrijos vardu ir laikino taikymo nuo 2003 m. sausio 1 d.
(2003/440/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 71 straipsnio 1 dalį, siejant ją su 300 straipsnio 2 dalies pirmos pastraipos pirmu sakiniu,
atsižvelgdama į Komisijos pasiūlymą,
kadangi:
(1) Komisija derybose parengė Europos bendrijos ir Kroatijos Respublikos susitarimą pasikeičiant raštais dėl ekologinių taškų sistemos, taikytinos Kroatijos tranzitiniam vežimui per Austriją.
(2) Atsižvelgiant į jo galimą sudarymą vėlesne data, šis susitarimas, parafuotas 2002 m. lapkričio 15 d., turėtų būti pasirašytas.
(3) Turėtų būti numatyta galimybė šį susitarimą laikinai taikyti nuo 2003 m. sausio 1 d.,
NUSPRENDĖ:
1 straipsnis
Bendrijos vardu, atsižvelgiant į Tarybos sprendimą dėl minėto susitarimo sudarymo, patvirtinamas Europos bendrijos ir Kroatijos Respublikos susitarimas pasikeičiant raštais dėl ekologinių taškų sistemos, nuo 2003 m. sausio 1 d. taikytinos Kroatijos tranzitiniam vežimui per Austriją, pasirašymas.
Susitarimo pasikeitimo raštais forma tekstas pridedamas prie šio sprendimo.
2 straipsnis
Šiuo sprendimu Taryboje pirmininkaujančiai valstybei narei pavedama paskirti asmenį (-is), įgaliotą (-us) pasirašyti susitarimą Bendrijos vardu.
3 straipsnis
Atsižvelgiant į abipusiškumo principą, 1 straipsnyje nurodytas susitarimas laikinai taikomas nuo 2003 m. sausio 1 d., kol bus užbaigtos jo oficialaus sudarymo procedūros.
4 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje, 2003 m. gegužės 8 d.